b'\n_START_ARTICLE_\nSofia Coppola\n_START_SECTION_\n\xc5\xbdivljenjepis\n_START_PARAGRAPH_\nSofia Coppola izhaja iz filmarske dru\xc5\xbeine - star\xc5\xa1a sta Eleanor in Francis Ford Coppola, brat je Roman Coppola in bratranec igralec Nicolas Cage. V filmih je debitirala \xc5\xbee pri starosti 10 tednov - zaigrala je dojen\xc4\x8dka v Botru, ki ga je re\xc5\xbeiral njen o\xc4\x8de. 18 let kasneje je prevzela \xc5\xbee eno od glavnih vlog, v tretjem delu iste filmske trilogije. Za slednjo vlogo je dobila uni\xc4\x8dujo\xc4\x8de kritike, ki so zaklju\xc4\x8dile njeno igralsko kariero. _NEWLINE_Po \xc5\xa1tudiju slikarstva in fotografije je na Japonskem ustanovila podjetje MilkFed._NEWLINE_Po nekaj scenaristi\xc4\x8dnih poslih se je posvetila adaptaciji romana Jeffreya Eugenidesa, Devi\xc5\xa1ki samomori. Njen istoimenski film je imel premiero na filmskem festivalu v Cannesu leta 1999 ter v naslednjih mesecih osvojil ve\xc4\x8d pomembnih nagrad. _NEWLINE_Coppolin naslednji film, Zgubljeno s prevodom (2003), je osvojil oskarja za najbolj\xc5\xa1i izvirni scenarij. Isto\xc4\x8dasno je postala \xc5\xa1ele tretja \xc5\xbeenska in prva Ameri\xc4\x8danka, nominirana za oskarja za najbolj\xc5\xa1o re\xc5\xbeijo. Film je osvojil tudi ve\xc4\x8d nagrad pri\xc2\xa0\xc2\xbbGolden Globe Awards\xc2\xab\xc2\xa0ter na filmskem festivalu v Benetkah. _NEWLINE_Februarja leta 2005 je Sofia Coppola pri\xc4\x8dela snemati svoj tretji celove\xc4\x8derni film, Marie Antoinette. _NEWLINE_Sofia Coppola je bila med letoma 1999 in 2003 poro\xc4\x8dena z re\xc5\xbeiserjem Spikom Jonzem, od leta 2004 pa je prijateljevala z re\xc5\xbeiserjem Quentinom Tarantinom._NEWLINE_Leta 2011 se je poro\xc4\x8dila s Thomasom Marsom, pevcem francoske skupine Phoenix s katerim imata 2 otroka._NEWLINE_Sofia Coppola je leta 2004 postala tretja dobitnica oskarja iz iste dru\xc5\xbeine; pred njo sta oskarje osvajala \xc5\xbee njen o\xc4\x8de (oskarji za trilogijo Boter in film Patton) ter njen bratranec Nicholas Cage (oskar za Leaving Las Vegas))'